থার্ড ভিউ শীর্ষক মন্তব্য প্রতিবেদনে তিনি আরও লিখেছেন, শেখ হাসিনা এটা বারবারই বলে আসছেন যে, তিনি বর্তমান সংবিধানের আলোকেই নির্বাচনের আয়োজন করবেন। তার এ অবস্থান যৌক্তিক হিসেবে বিবেচনার সুযোগ ছিল। কিন্তু সত্য হলো, নিজের গেমপ্ল্যান অনুযায়ী তিনি নিজেই সংবিধানে পরিবর্তন আনেন। এটা নিয়তির নির্মম পরিহাস যে, শেখ হাসিনা তত্ত্বাবধায়ক সরকার ব্যবস্থা বাতিল করেছেন। যে ব্যবস্থা প্রতিষ্ঠার জন্য ৯০ দশকের মাঝামাঝি প্রায় ৩ বছর তিনি আন্দোলন করেছেন এবং ২০০ দিনের কাছাকাছি হরতাল পালন করেছেন।